CELEX: 32011D1116(01)
Language: da
Date: 2011-11-14 00:00:00
Title: Europa-Parlamentets Præsidiums afgørelse af 23. marts og 14. november 2011 om ændring af gennemførelsesbestemmelserne til statutten for Europa-Parlamentets medlemmer

16.11.2011   
            
            
               DA
            
            
               Den Europæiske Unions Tidende
            
            
               C 335/12
            
         EUROPA-PARLAMENTETS PRÆSIDIUMS AFGØRELSE
   af 23. marts og 14. november 2011
   om ændring af gennemførelsesbestemmelserne til statutten for Europa-Parlamentets medlemmer
   2011/C 335/07
   EUROPA-PARLAMENTETS PRÆSIDIUM HAR —
   under henvisning til traktaten om Den Europæiske Unions funktionsmåde, især artikel 223, stk. 2,
   under henvisning til statutten for Europa-Parlamentets medlemmer (1),
   under henvisning til artikel 8 og 23 i Europa-Parlamentets forretningsorden,
   og ud fra følgende betragtninger:
   
               (1)
            
            
               Når medlemmerne kører i taxa i et af Parlamentets arbejdssteder i uger, hvor der ikke finder officielt Europa-Parlamentsarbejde sted, bør udgifterne godtgøres på samme måde som for taxakørsel i almindelige arbejdsuger.
            
         
               (2)
            
            
               Når medlemmerne rejser uden for Den Europæiske Union for at deltage i en officiel aktivitet, må de ofte dække udgifterne til deres visum og andre dermed forbundne udgifter. Da de pågældende udgifter opstår i forbindelse med officiel virksomhed, bør de godtgøres medlemmerne, forudsat at de forelægger de fornødne bilag. Den ændring af reglerne, som dette medfører, bør finde anvendelse fra den 1. januar 2012, så det sikres, at alle rejser i et enkelt år behandles ens.
            
         
               (3)
            
            
               Under tjenesterejser har medlemmerne under visse omstændigheder ret til at få godtgjort udgifter til hjemtransport. Da hjemtransport kan give anledning til andre dermed forbundne udgifter, bør sådanne udgifter også kunne godtgøres. Parlamentet bør tegne en forsikring med henblik på at opfylde denne forpligtelse. Forsikringen bør træde i kraft den dato, fra hvilken den relevante bestemmelse finder anvendelse.
            
         
               (4)
            
            
               Når medlemmerne i overensstemmelse med en fast praksis i den pågældende medlemsstat har indgået aftaler om at betale deres lokale assistenter højere fratrædelsesgodtgørelser end de lovbestemte mindstebeløb, kan de for at dække udgifterne i forbindelse hermed give deres betalingsagent anvisning om at hensætte midler fra godtgørelsen af udgifter til medlemmernes assistenter og om at overføre dem til de følgende regnskabsår, forudsat at visse betingelser er opfyldt. Den relevante bestemmelse i denne afgørelse bør finde anvendelse fra den 14. juli 2009.
            
         VEDTAGET DENNE AFGØRELSE:
   Artikel 1
   I gennemførelsesbestemmelserne til statutten for Europa-Parlamentets medlemmer (2) foretages følgende ændringer:
   
               1)
            
            
               Artikel 22, stk. 2a, affattes således:
               »2a.   Når et medlem rejser til et af Parlamentets arbejdssteder i en uge, hvor der ikke finder officielt Europa-Parlamentsarbejde sted, er godtgørelsen af yderligere rejseudgifter begrænset til rejseudgifter, herunder udgifter til taxa inden for de grænser, der er fastsat i Præsidiets bestemmelser om parlamentsmedlemmernes anvendelse af tjenestevogne, og hoteludgifter.«
            
         
               2)
            
            
               I artikel 24, stk. 3, indsættes følgende litra):
               
                           »ba)
                        
                        
                           godtgørelse af udgifter til visum og dermed forbundne udgifter mod forelæggelse af bilag.«
                        
                     
         
               3)
            
            
               Artikel 29 ændres således:
               
                           a)
                        
                        
                           Overskriften affattes således:
                           »Bistand til medlemmer på officielle rejser«
                        
                     
                           b)
                        
                        
                           Stk. 1 affattes således:
                           »1.   Et medlem, der under en officiel rejse som omhandlet i artikel 10, stk. 1, litra a), og artikel 10, stk. 2 og 2a, bliver alvorligt syg eller ramt af en ulykke eller en anden begivenhed, som forhindrer en hensigtsmæssig afvikling af rejsen, har ret til bistand fra Parlamentet. Denne bistand omfatter tilrettelæggelse af hjemtransport og ansvaret for godtgørelse af udgifter i forbindelse hermed. Medlemmet eller medlemmets repræsentant kan anmode om hjemtransport til et af Parlamentets arbejdssteder eller til bopælsstedet.«
                        
                     
                           c)
                        
                        
                           Stk. 3 affattes således:
                           »3.   Parlamentet opfylder sine bistandsforpligtelser ved at tegne en forsikring. Medlemmernes rettigheder i medfør af stk. 1 og 2 udøves på de i forsikringspolicen fastsatte betingelser.«
                        
                     
                           d)
                        
                        
                           Følgende stykke tilføjes:
                           »4.   Forsikringspolicen skal bl.a. omfatte udgifter til følgende former for bistand:
                           
                                       —
                                    
                                    
                                       bistand i tilfælde af et medlems sygdom, ulykke eller dødsfald
                                    
                                 
                                       —
                                    
                                    
                                       bistand og fremskyndet hjemrejse i tilfælde af naturkatastrofer, alvorlige forstyrrelser af den offentlige orden eller alvorlig sygdom, ulykkestilfælde eller dødsfald hos et af medlemmets familiemedlemmer
                                    
                                 
                                       —
                                    
                                    
                                       logistisk og administrativ bistand i tilfælde af tab eller tyveri af dokumenter
                                    
                                 
                                       —
                                    
                                    
                                       bistand i tilfælde af søgsmål
                                    
                                 
                                       —
                                    
                                    
                                       tillægslivs- og invaliditetsforsikring (udestående saldo).«
                                    
                                 
                     
         
               4)
            
            
               I artikel 40 tilføjes følgende stykke:
               »5.   For at dække udgifter i forbindelse med en ansættelseskontrakts ophør, der ikke kan godtgøres efter stk. 1-4, kan medlemmerne give deres betalingsagent anvisning om at hensætte midler fra det i artikel 33, stk. 4, omhandlede beløb og om at overføre dem til de følgende regnskabsår, forudsat at følgende betingelser er opfyldt:
               
                           a)
                        
                        
                           Medlemmet har forelagt tilstrækkelig skriftlig dokumentation for, at der uden for Europa-Parlamentet og uden medvirken af medlemmer af Europa-Parlamentet findes en fast praksis for at betale højere fratrædelsesgodtgørelser end de lovbestemte mindstebeløb i den branche, som ansættelseskontrakten vedrører.
                        
                     
                           b)
                        
                        
                           Der er i ansættelseskontrakten med den lokale assistent indgået aftale om fratrædelsesgodtgørelser, der er i overensstemmelse med den i litra a) nævnte praksis. De aftalte beløb må under ingen omstændigheder overstige en månedsløn for hvert års ansættelse.
                        
                     
                           c)
                        
                        
                           De hensatte beløb angives for hver enkelt medarbejder i forbindelse med den årlige afregningsprocedure i henhold til artikel 39. Betalingsagenten åbner en separat bankkonto for de pågældende midler og fremlægger hvert år et kontoudtog i forbindelse med afregningen. Betalingsagenten kan i hvert regnskabsår kun hensætte beløb svarende til ansættelsesperioder fra begyndelsen af den igangværende valgperiode til udgangen af det pågældende regnskabsår eller, hvis kontrakten udløber i løbet af det år, til kontraktens udløb. Renter af de hensatte beløb skal angives på tidspunktet for den årlige afregningsprocedure. Eventuelle overskydende eller ubrugte beløb tilbagebetales til Europa-Parlamentet hvert år og ved den pågældende ansættelseskontrakts ophør.«.
                        
                     
         Artikel 2
   1.   Denne afgørelse træder i kraft på dagen for offentliggørelsen i Den Europæiske Unions Tidende.
   2.   Denne afgørelse finder anvendelse fra samme dato med undtagelse af følgende bestemmelser:
   
               a)
            
            
               artikel 1, nr. 2, der finder anvendelse fra den 1. januar 2012
            
         
               b)
            
            
               artikel 1, nr. 4, der finder anvendelse fra den 14. juli 2009.
            
         
      (1)  Europa-Parlamentets afgørelse af 28. september 2005 om vedtagelse af statutten for Europa-Parlamentets medlemmer (2005/684/EF, Euratom) (EUT L 262 af 7.10.2005, s. 1).
   
      (2)  Europa-Parlamentets præsidiums afgørelse af 19. maj og 9. juli 2008 om gennemførelsesbestemmelser til statutten for Europa-Parlamentets medlemmer (EUT C 159 af 13.7.2009, s. 1).